Ixef wis sinTasleḍt teffeɣ-d d tameṭṭut i yessaram, tḥemmel yemma-s tɛuzz-itt, zrin wussan terna ɣur-sen teqcict semman-as Nihal terna-d lbenna i tudert-nsen, maca iɛdawen n talsa ur tneǧǧin ara ad idiren di lehna d talwit, imi tettwaker Nihal tettwanɣa, lmalayek ur nexdim kra, d tajeǧǧigt i d-yeffɣen qelɛen-tt seg uzar . ḥayat mbaɛd lmut n yelli-s yeṭṭef-itt lehlak yecban tisselbi, ur tɛeṭṭel ara tetbaɛ yelli-s ɣer uẓekka, temmut .Iṭṭij-nni i d-icarqen di ddunit n Yugurten yuɣal d ṭlam d laḥzen, d inig i d-yufa d tifrat i lḥala i deg i yella , yebɣa ad yettu, ad yerwel si lexyal n ḥayat d yelli-s Nihal, akked lexyal n umdakel-is ǧamel yemmuten gar ifassen-is, yettwanɣan s lbaṭel.